സോഡിയം പെർകാർബണേറ്റ്

എന്ന രാസസൂത്രത്തോടുകൂടിയ ഒരു രാസവസ്തുവാണ് സോഡിയം പെർകാർബണേറ്റ്.  സോഡിയം കാർബണേറ്റ് ( "സോഡാ ആഷ്" അല്ലെങ്കിൽ "വാഷിംഗ് സോഡ")  ഹൈഡ്രജൻ പെറോക്സൈഡ് എന്നിവ ചേർന്നുണ്ടാകുന്ന ഒരു കൂട്ടുമിശ്രിതം (അഡക്റ്റ് )  ആണ് ഇത്.  ഖരാവസ്ഥയിൽ നിറമില്ലാത്ത പരലുകളായി കാണപ്പെടുന്നു, എളുപ്പം ഈർപം വലിച്ചെടുക്കാനുള്ള കഴിവുണ്ട്(ഹൈഗ്രോസ്കോപിക്).   ജലത്തിൽ ലയിക്കുന്നു  

സോഡിയം പെർകാർബണേറ്റ് ചില പരിസ്ഥിതി സൗഹൃദ ബ്ലീച്ചുകളിലും മറ്റ് ക്ലീനിംഗ് ഉൽപ്പന്നങ്ങളിലും ഉപയോഗിക്കുന്നു .

 ചരിത്രം 
സോഡിയം പെർകാർബണേറ്റ് ആദ്യമായി തയ്യാറാക്കിയത് 1899-ൽ റഷ്യൻ രസതന്ത്രജ്ഞനായ സെബാസ്റ്റ്യൻ മൊയ്‌സെവിച്ച് തനതർ (7 ഒക്ടോബർ 1849 - 30 നവംബർ 1917) ആണ്.

 ഘടന 
ഖരാവസ്ഥയിൽ ഓർത്തോറോംബിക് ക്രിസ്റ്റൽ ഘടന ഉള്ള   സോഡിയം പെർകാർബണേറ്റിന്  സാധാരണ ഊഷ്മാവിൽ  Cmca ക്രിസ്റ്റലോഗ്രാഫിക് സ്പേസ് ഗ്രൂപ്പ് ഘടനയാണുള്ളത്  . −30 സെന്റിഗ്രേഡിന് ന് താഴെ തണുപ്പിക്കുമ്പോൾ ഘടന Pbca ആയി മാറുന്നു. 

 രസതന്ത്രം 
സോഡിയം പെർകാർബണേറ്റ് ജലത്തിൽ ലയിക്കുമ്പോൾ  ആദ്യം   ഹൈഡ്രജൻ പെറോക്സൈഡും , സോഡിയം കാറ്റയോൺ (), കാർബണേറ്റ് (  ) ആനയോൺ എന്നിവയും ഉണ്ടാകുന്നു.  ഹൈഡ്രജൻ പെറോക്സൈഡ് താമസിയാതെ   വെള്ളവും  ഓക്സിജനും  ആയി വിഘടിക്കുന്നു . 

  2Na2CO3*3H2O2 -> 3H2O2 + 4Na+ + 2CO3^2-  
  2H2O2 -> 2H2O + O2 

 ഉത്പാദനം 
സോഡിയം കാർബണേറ്റിന്റെയും ഹൈഡ്രജൻ പെറോക്സൈഡിന്റെയും ലായനിയുടെ ക്രിസ്റ്റലൈസേഷൻ വഴി വ്യാവസായികമായി സോഡിയം പെർകാർബണേറ്റ് ഉത്പാദിപ്പിക്കപ്പെടുന്നു. J. M. Adams and R. G. Pritchard (1977): "The crystal structure of sodium percarbonate: an unusual layered solid".   Alun P. James, Graham R. Horne, Richard Roesler, and others (1997): "Process for producing sodium percarbonate".  ഇതും സൗകര്യപ്രദമായ ലബോറട്ടറി രീതിയാണ്.

ഇതുകൂടാതെ,   സോഡിയം കാർബണേറ്റ് നേരിട്ട് സാന്ദ്രീകൃത ഹൈഡ്രജൻ പെറോക്സൈഡ് ലായനിയുമായി പ്രവർത്തിപ്പിക്കാം. Sang Ryul Kim, Chong Yun Kwag, Hwan Kee Heo, Jong-Pill Lee (1996): "Process for manufacturing granular sodium percarbonate". 

എഥൈൽ ആൽക്കഹോൾ സോഡിയം പെറോക്സൈഡുമായി പൂജ്യം ഡിഗ്രി സെന്റിഗ്രേഡിൽ പ്രതിപ്രവർത്തിക്കുമ്പോൾ പെർഹൈഡ്രോക്സൈഡ് ഉത്പാദിപ്പിക്കപ്പെടുന്നു. 

  +  → O:NaOH + .

കാർബൺ ഡൈ ഓക്സൈഡുമായി പ്രതിപ്രവർത്തിപ്പിച്ച്  ഇതിനെ സോഡിയം ഹൈഡ്രജൻ പെർകാർബണേറ്റാക്കി മാറ്റുന്നു.

 ഉപയോഗം 
സോഡിയം പെർകാർബണേറ്റ് ഒരു  ഓക്സിഡൈസിംഗ് ഏജന്റ് എന്ന നിലയിൽ   ക്ലീനിംഗ് ഉൽപ്പന്നങ്ങളിൽ ഉപയോഗിക്കുന്നു. 

പല വാണിജ്യ ഉൽപ്പന്നങ്ങളിലും സോഡിയം പെർകാർബണേറ്റിന്റെ ഏതാനും ശതമാനം സോഡിയം കാർബണേറ്റുമായി കലർത്തുന്നു. 

ചെറിയ തോതിലുള്ള മദ്യവാറ്റുകേന്ദ്രങ്ങളിൽ(ഹോം ബ്രൂവെറി)  സോഡിയം പെർകാർബണേറ്റ്   ഒരു ക്ലീനിംഗ് ഏജന്റായി ഉപയോഗിക്കുന്നു. 

ഓർഗാനിക് സംയുക്തങ്ങൾ  നിർമിക്കുമ്പോൾ   ജലാംശംതീരെയില്ലാത്ത( അൺഹൈഡ്രസ്)    ഹൈഡ്രജൻ പെറോക്സൈഡ്   ആവശ്യമായി വരുന്ന ഘട്ടങ്ങളിൽ  സോഡിയം പെർകാർബണേറ്റ്    സൗകര്യപ്രദമായ സ്രോതസ്സായി ഉപയോഗിക്കാം.  

 അവലംബം 

വർഗ്ഗം:ഓക്സീകാരികൾ
വർഗ്ഗം:അണുനാശിനികൾ
വർഗ്ഗം:കാർബണേറ്റുകൾ
വർഗ്ഗം:സോഡിയം സംയുക്തങ്ങൾ